Средства за Мисловна Интеграция
Идеен Проект
(кратко резюме)

Бежанската вълна изправи ЕС пред невиждано досега социокултурно предизвикателство.
Оптимизмът за справяне с Бежанската криза все повече губи позиции сред лидерите на ЕС.
Налице е засилваща се поляризация и радикализация, както у пришълците, така и у приемащите народи.
На множеството форуми, посветени на Бежанската криза, специалистите констатират, че са безпомощни по въпросите на социокултурната интеграция на бежанците и засилващата се изслямизация на Европа. 
Експертите признават, че нямат адекватни научни средства и инструменти за борба с радикалния ислям и не могат да противодействат на екстремизма в Европа.
Мултикултурализмът се провали поради липса на мисловна интеграция...
В тази връзка смятаме, че вече разполагаме с научен инструментариум способен да освободи и разсее натрупващото се социокултурно напрежение.
Нарекохме го Средства за Мисловна Интеграция (СМИ). Базира се на теоретичната ни разработка - 'Догматичните Матрици' (/en/ Mental Matrices).
Само с няколко думи - в материала се изяснява, че всичко, което е в главите на хората (представи, понятия, теории, идеи и пр.) са мисловни матрици, а същите в определен момент на човешкото развитие неизбежно се оказват догматични... (Запознайте се детайлно с приложената книга.)

Основната идея на СМИ е, чрез превод на всички европейски езици да се даде масов достъп до теорията за мисловните матрици.
Освен популяризирането и (по всички възможни информационни канали), на нейна база следва да се разработят популярни СМИ продукти, като - семинари, методики, инструкции, образователни брошури, учебни помагала, филми, пъзели, комикси, игри и пр.
Целта е да бъдат обхванати (по хоризонтала и вертикала на социокултурната матрица), както населението на Европейските страни, така и пришълците (бежанците).
Осъзнаването на естеството на мисловните матрици и мисловните процеси, постепенно ще отпрати религиозните колизии в историята.
За осъществяване на целта следва да се разработи стратегическа програма за СМИ с основни проектни направления (наука, образование, медии, НПО, сигурност, управление )
По всяко отделно направление ще бъде разработен специален план със съответни проекти и дейности.

За СМИ се търси подкрепата на ЕС. Това начинание ще бъде наистина мащабно и ефикасно, но сравнително евтино решение на проблемите с ислямизацията и радикализацията на Европа, екстремизма и фундаментализма.
Според нас основната дейност трябва да се осъществи от специално създадена структура (звено) на ЕС подпомагана от научни, образователни, медийни и неправителствени организации, службите за сигурност и органите на управление.
Само комплексен подход ще може да се осигури паралелно осъзнаване на мисловните матрици по всички слоеве на социокултурната матрица и да се постигне необходимата социокултурна интеграция на Европейското общество.

п.с. Имаме готовност за обучение на обучители, семинари и пр. инициативи за поддръжниците на теорията за мисловните матрици.
Относно книгата ви молим за поне два прочита, поради новия терминологичен апарат и многослойното и съдържание.

EN
http://research.zonebg.com/en/menmatFEN.pdf
SP 
http://research.zonebg.com/en/menmatFSP.pdf
RU
http://sfera.zonebg.com/sfera_dogmat_ru.pdf
BG
http://sfera.zonebg.com/SFERA_DogMat.pdf